CELEX: 62016CA0383
Language: sk
Date: 2017-10-19 00:00:00
Title: Vec C-383/16: Rozsudok Súdneho dvora (tretia komora) z 19. októbra 2017 (návrh na začatie prejudiciálneho konania, ktorý podal College van Beroep voor het Bedrijfsleven – Holandsko) – Vion Livestock BV/Staatssecretaris van Economische Zaken (Návrh na začatie prejudiciálneho konania — Spoločná organizácia trhov — Ochrana zvierat počas prepravy — Vývozné náhrady — Nariadenie (EÚ) č. 817/2010 — Nariadenie (ES) č. 1/2005 — Povinnosť aktualizovať kópiu plánu prepravy až po miesto prvej vykládky v tretej krajine konečného určenia — Vrátenie preplatkov)

11.12.2017   
            
            
               SK
            
            
               Úradný vestník Európskej únie
            
            
               C 424/9
            
         Rozsudok Súdneho dvora (tretia komora) z 19. októbra 2017 (návrh na začatie prejudiciálneho konania, ktorý podal College van Beroep voor het Bedrijfsleven – Holandsko) – Vion Livestock BV/Staatssecretaris van Economische Zaken
   (Vec C-383/16) (1)
   
   ((Návrh na začatie prejudiciálneho konania - Spoločná organizácia trhov - Ochrana zvierat počas prepravy - Vývozné náhrady - Nariadenie (EÚ) č. 817/2010 - Nariadenie (ES) č. 1/2005 - Povinnosť aktualizovať kópiu plánu prepravy až po miesto prvej vykládky v tretej krajine konečného určenia - Vrátenie preplatkov))
   (2017/C 424/12)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   College van Beroep voor het Bedrijfsleven
   
      Účastníci konania pred vnútroštátnym súdom
   
   
      Žalobkyňa: Vion Livestock BV
   
      Žalovaný: Staatssecretaris van Economische Zaken
   
      Výrok rozsudku
   
   Článok 7 nariadenia Komisie (EÚ) č. 817/2010 zo 16. septembra 2010, ktorým sa ustanovujú podrobné pravidlá v súlade s nariadením Rady (ES) č. 1234/2007, pokiaľ ide o požiadavky na poskytovanie vývozných náhrad v súvislosti s pohodou hovädzieho dobytka počas prepravy, v spojení s článkom 3 ods. 1 a 2 a článkom 2 ods. 2 nariadenia č. 817/2010, ako aj s bodmi 3, 7 a 8 prílohy II k nariadeniu Rady (ES) č. 1/2005 z 22. decembra 2004 o ochrane zvierat počas prepravy a s ňou súvisiacich činností a o zmene a doplnení smerníc 64/432/EHS a 93/119/ES a nariadenia (ES) č. 1255/97, sa má vykladať v tom zmysle, že vrátenie vývozných náhrad podľa nariadenia č. 817/2010 možno vyžadovať vtedy, ak prepravca zvierat hovädzieho dobytka neaktualizoval kópiu plánu prepravy stanoveného v prílohe II k nariadeniu č. 1/2005 až po miesto prvej vykládky v tretej krajine konečného určenia.
   
      (1)  Ú. v. EÚ C 371, 10.10.2016.